SREDNJA ŠKOLA KOPRIVNICA

KOPRIVNICA

Trg slobode 7, Koprivnica

RKP: 19870

Šifra djelatnosti: 8532

MB: 0901539

OIB: 17666654315

Razina: 31

Šifra škole u MZO: 06-037-503

Šifra županije: 06 –Koprivničko-križevačka županija

Šifra grada: 201 - Koprivnica

Koprivnica, 30. 1. 2023. g.

Prema članku 5. Pravilnika o financijskom izvještavanju u proračunskom računovodstvu donosimo

**BILJEŠKE**

**UZ FINANCIJSKI IZVJEŠTAJ ZA 2022. GODINU**

Srednja škola Koprivnica kao proračunski korisnik posluje na temelju sljedećih zakonskih i podzakonskih akata: Zakon o odgoju i obrazovanju u osnovnoj i srednjoj školi, Zakon o strukovnom obrazovanju, Zakon o ustanovama, Statutu škole, Zakon o proračunu, Pravilnik o proračunskom računovodstvu i računskom planu i Pravilnik o financijskom izvještavanju u proračunskom računovodstvu.

Odgovorna osoba, odnosno ravnatelj Škole do 13.9.2022. je bila mr.sc. Manuela Gregurić, dipl.oec., od 14.9.2022. godine v.d. ravnatelj je Mario Latin, mag.oec. Odlukom Školskog odbora Mario Latin imenovan je ravnateljem škole od 30.9.2022. godine.

Voditelj računovodstva je Dubravka Eđut, ekonomist.

Djelatnost škole je: obrazovanje za stjecanje srednje stručne spreme u području prehrane, ekonomije, uprave i trgovine, turizma i ugostiteljstva, zdravstva i u novom obrazovnom sektoru - *Geologija, rudarstvo, nafta i kemijska tehnologija*, od školske godine 2021./2022. zanimanje kemijski tehničar.

Provodi se i srednjoškolsko obrazovanje odraslih, uključujući i programe stručnog osposobljavanja i stručnog usavršavanja, sukladno Zakonu o odgoju i obrazovanju u osnovnoj i srednjoj školi, Zakonu o strukovnom obrazovanju, kurikulima programa zanimanja te ostalim propisima koji uređuju pitanja obrazovanja.

Škola svoju djelatnost obavlja kao javnu službu. Škola nije u sustavu PDV-a, ostvareni vlastiti prihod od iznajmljivanja sportske dvorane vezan je isključivo uz iznajmljivanje iste fizičkim osobama u svrhu rekreacije, sportskim klubovima, drugim školama, udrugama i neprofitnim organizacijama, a što je prema čl. 39. točka m Zakona o PDV-u oslobođeno plaćanja PDV-a. Vlastite prihode Škola ostvaruje i provođenjem obrazovanja odraslih prema verificiranim programima Ministarstva znanosti i obrazovanja za zanimanja ekonomist, upravni referent, komercijalist, prodavač, prehrambeni tehničar i rukovatelj prehrambenim strojevima.

BILANCA

Srednja škola Koprivnica nema ni dugoročne ni kratkoročne kredite i zajmove te nikakve obveze po vrijednosnim papirima.

Isto tako završeni su svi sudski sporovi pokrenuti od strane zaposlenika (vezano uz isplatu razlike u plaće zbog povećanja osnovice od 6% za 2016. godinu)– isplate su izvršene po svim pravomoćnim presudama, plaćeni su svi sudski troškovi i pristojbe, a Ministarstvo znanosti i obrazovanja doznačilo je školi sva potraživana sredstva.

Šifra 021 i 02921 – povećana je vrijednost građevinskog objekta (indeks 103,3) zbog dodatnog ulaganja na sportskoj dvorani Srednje škole Koprivnica – rekonstrukcija i adaptacija sanitarnih čvorova i svlačionica u ukupnoj vrijednosti od 2.065.932,06 kn.

Šifra 022 i 02922 – indeks 74,74 – pokazuje kako je ulaganje u novu opremu u 2022. g. (svega 31.516,40 kn) bilo znatno manje nego ispravak vrijednosti.

Ista tendencija vidi se i na vrijednosti knjiga u knjižnici.

Račun 129 ostala potraživanja, odnosi se na potraživanja od HZZO za bolovanja preko 42 dana, - indeks 340,9 – HZZO je refundirao sredstva zaključno s 3.srpnja 2021. godine tako da se potraživanje u 2022. povećalo. Isto se odražava i na konto 239 na strani obveza.

Račun 232 i 234 – obveze prema dobavljačima sve pripadaju pod „nedospjele“ (vidi se u obrascu OBVEZE) i u iznosu od 96,742,08 kn čine takozvani „metodološki manjak“ jer se radi uglavnom o računima za energente i komunalije za 12. mjesec 2022. gdje obveze dospijevaju u siječnju.

Račun 292 - odnosi se na prihod uplaćen od strane Hrvatskog zavoda za zapošljavanje za isplatu plaće pripravnika koji je zaposlen u 10./2022., a prihod se odnosi na cijelo razdoblje – plaće za razdoblje 10/2020- 9/2023. U 2023. Iznos će biti preknjižen na konto 63414.

Šifra 996 – sastoji se od evidencije dobivenih projektora i prijenosnih računala od strane MZO i CARNETA koja se prema uputama za sada vodi izvanbilančno jer je zavedena kao imovina u poslovnim knjigama Ministarstva. U izvanbilančnu evidenciju upisan je i osobni automobil kupljen putem operativnog leasinga na 5 godina otplate, ukupne vrijednosti 157.500,00 kn

Procijenjeni iznos za sudske sporove od 15.000,00 kn je storniran jer su tokom 2022. godine isplaćeni svi utuženi iznosi i nalaze se u prihodima i rashodima na izvoru 53.

P –VRIO

U 2022. godini nismo imali promjene u vrijednosti i obujmu imovine i obveza.

PR – RAS

Šifra 6341 – odnosi se na primljena sredstava od Hrvatskog zavoda za zapošljavanje za plaću pripravnika za 2022.

Šifra 639 – povećani indeksi (>280,00) – zbog zapošljavanja tri pomoćnika u nastavi, u odnosu na jednog tokom 2021. godine.

Šifra 6526 – indeks 336 - knjižena sredstva –uplate učenika za terensku nastavu – odlazak na kazališnu predstavu u Zagreb – ulaznice i prijevoz autobusima (vezano i uz povećanje indeksa na računima 3231 – troškovi prijevoza i 3299 - ostali nespomenuti rashodi (za ulaznice u HNK) što nije bio slučaj prethodnih godina zbog epidemije

Šifra 6614 – indeks 1114,3 – u toku 2022. osnovana je učenička zadruga te je krajem godine ostvaren prihod na Božićnom sajmu u organizaciji učenika i nastavnika

Šifra 6615 – i dalje tendencija pada vlastitih prihoda, sada ne zbog epidemioloških mjera izazvanih epidemijom COVID-19 u kojima su bile zatvorene sportske dvorane, već zbog rekonstrukcije iste, te zbog smanjenog interesa građana za pohađanje obrazovanja odraslih

Šifra 6631 i 6632 – indeks „-„ – dobivene donacije od Koprivničkih voda – laboratorijska oprema i sitni inventar za laboratorije, a dio tekućih donacija odnosi se na donacije dnevnica od turističkih agencija za pratnju nastavnika na maturalnim putovanjima

 Šifra 6712 – indeks 1601,7 –odnosi se na dodatno ulaganje od strane Koprivničko-križevačke županije u rekonstrukciju i adaptaciju sanitarnih čvorova i svlačionica u sportskoj dvorani Srednje škole, za koje je županija provela postupak javne nabave, a na školu su ispostavljeni računi. (vezano uz šifru 451 ovog izvještaja)

Šifra 3111 – rashodi za isplatu plaća ostali su na razini prošlogodišnjih jer iako je došlo do povećanja osnovice, plaće su rasle, ali zbog prošlogodišnje isplate po sudskim presudama indeks je ostao 100,6.

Šifra 3114 – indeks 1437,4 – povećani rashodi za posebne uvjete – povećanu odgojno obrazovnu aktivnost nastavnika zbog ponovnog odlaska na maturalna putovanja i višednevna natjecanja s učenicima.

Šifra 3133 – doprinos za zapošljavanje – indeks 2,00 – odnosi se na tri isplaćene presude vezane uz plaću iz 2016., početkom 2022.

 Šifra 3211 - indeks 903 – povećani rashodi za službena putovanja zbog ukidanja epidemioloških mjera i odlaska na stručne skupove nastavnika „u živo“ te odlaska s učenicima na jednodnevne i višednevne terenske nastave

Šifra 3212 – indeks 125,7 odnosi se na povećane troškove prijevoza zaposlenika na posao i s posla zbog novih, većih, ugovorenih naknada po kilometru (od 1,25 – 1,35 kn/km) u drugoj polovici godine, ovisno o kretanju cijene goriva.

Šifra 3214 – odnosi se na korištenje privatnog automobila u službene svrhe, a vezano uz stručne skupove i edukacije nastavnica uključenih u projekt Regionalnog centra kompetencija - partnerstvo s Medicinskom školom Bjelovar.

Šifra 3237 – indeks 8,7 – ove godine odnosi se na znatno smanjene troškove za odvjetniče usluge vezane uz tužbe radnika za 6% osnovice plaće jer je 99% isplaćeno u 2021. godini

Šifra 3433 – indeks 2,2 – nije bilo zateznih kamata vezanih uz sudske presude kao 2021. godine

4 – rashodi za nabavu nefinancijske imovine – indeks 986– iako je nabavljeno manje opreme (indeks 18,8) u odnosu na 2021., došlo je do znatnog povećanja na već prije spomenutim dodatnim ulaganjima u sklopu sportske dvorane Srednje škole Koprivnica.

**Račun 92221 –** manjak prihoda poslovanja preneseni - razlikuje se od onog s 31.12.2021. zbog korekcije rezultata poslovanja – iznos od 154.131,62 kn potrebno je vratiti u proračun odnosno Agenciji za mobilnost i programe EU zbog odustajanja nekih partnera uključenih u Erasmus+ projekt za koji su sredstva dobivena još krajem 2019. godine, na temelju službenog Zahtjeva za povrat od 16.6.2022. godine. Zbog epidemije izazvane virusom COVID -19 i cjelokupne epidemiološke situacije projekt je u 2020. I 2021. bio „na čekanju“, ali je 2022. odlučeno da se neće realizirati. Na sjednici Školskog odbora održanoj 30.6. 2022. godine prihvaćena je odluka o korekciji rezultata poslovanja te je s tim datumom i proknjižena korekcija – zaduženjem konta 92221 i priznavanjem konta 23958. Sredstva su uplaćena na račun Agencije za mobilnost i programe EU 1. 7. 2022. godine

Šifra 11 – stanje novčanih sredstava je 0,00 kn jer se Srednja škola Koprivnica od 2018. godine nalazi u sustavu riznice Koprivničko-križevačke županije.

Promet 11 dugovno i potražno je smanjen, indeks 50,8 jer nije bilo većih uplata kao 2021. zbog povrata sredstava po sudskim presudama od strane MZO na temelju podnesenih zahtjeva za isplaćene presude čiju isplatu je predfinancirala Koprivničko-križevačka županija

*U* obveznim analitičkim podacima kod *prosječnog broja zaposlenih*  – razlika za 18 zaposlenika ) govore o tome da Srednja škola Koprivnica ima puno zaposlenih u tzv. *dopunskom radu* – to su uglavnom liječnici i medicinske sestre koji rade po nekoliko sati tjedno u nastavi učenika koji se školuju za medicinska zanimanja. Kad se uzme u obzir ukupni mjesečni fond sati i podijeli s mogućim satima rada ispada realno 113 zaposlenih u punom radnom vremenu.

Značajnijih odstupanja u poslovanju i važnijih promjena koje bi utjecale na financijsko poslovanje Srednje škole Koprivnica u 2022. godini nije bilo.

OBVEZE

*Stanje obveza 1. siječnja 2022.* – prenesene obveze iz 2021. godine odnose se prije svega na obveze za materijalne rashode – energiju i komunalne usluge za prosinac 2021. godine. Te obveze podmirene su u siječnju 2022. godine.

Sve obveze s 31.12.2022. ulaze u kategoriju nedospjelih.

Međusobne obveze proračunskih korisnika odnose se na obveze za bolovanja preko 42 dana i iznose 74.008,85 kn jer je refundacija proknjižena (prema obavijesti od strane MZO) zaključno s 3. 7. 2021. godine (HZZO) .

RAS – funkcijski

Šifra 0922 - *više srednjoškolsko obrazovanje*  – rashodi razreda 3 i 4 razvrstani su prema funkcijskoj klasifikaciji na rashode povezane s obrazovanjem učenika u trogodišnjim i četverogodišnjim srednjoškolskim programima i podatak odgovara ukupno iskazanim podacima na u obrascu PR-RAS.

Koprivnica, 30. 1. 2023.

Voditelj računovodstva: Zakonski predstavnik:

Dubravka Eđut Mario Latin, mag. oec.